ni cara beking Bakasang Manado asli ini samadeng ja beking tu fermentasi,. yaitu proses kimia yang mengubah komponen makro menjadi komponen mikro, dalam kondisi anaerob tanpa oksigen (so itu tu botol musti tutup rapat), dengan bantuan mikroba.
Cara Pembuatan Bakasang Telur Cakalang
Bahan2 for Bakasang : isi puruh ikang Cakalang
Garam dapur (NaCl),
daong lemong ato daun jeruk,
daun sereh, ato tong ja bilang sarimbata ato bramakusuh
air kelapa tua.
Alat : botol kaca ato plastik for mo taruh isi puru ikang
Alat : botol kaca ato plastik for mo taruh isi puru ikang
- pertama2 cuci tu isi puruh ikang cakalang yang torang da potong,.
- kong abis itu kase maso jo tu barang tadi ka dalam botol kaca (btl orson) ato botol Plastik (aqua) mar isi jang kase punung, kase sisa akang sekitar 2 ato 3 jare
- taruh garam secukupnya di dalam botol tadi sama2 deng tu isi puru.
- yang paling penting ni tahap ini,. Jumur tu botol tadi yang so ada isi puru deng garam selama 4 sampe 5 hari tergantung tu depe panas,. kalo dia so mulai ba alus ja goyang2 sadiki supaya ta campur lebe capat,.,. mar koman inga jang sampe tu depe panutup tabuka karena selain nanti mo bakumasalah deng tetangga(bobou barang busu) kalo tabuka lama sabantar ada binatang mo maso kong tu bakasang mo ba gai sampe rusak tu proses,. okokok!!!
- kong abis itu ngoni suka variasi lebeh,. sadia jo tu blanga for mo sepanas sadiki,. kong kalo ngoni suka taruh akan daong lemong, bramakusuh deng sadiki jo tu aer kalapa,. kalo sudah saring jo deng saringan kong taruh dibotol baru supaya bersih,. kong abis itu taruh jo di dabu2 supaya depe rasa lebeh maknyos pas makang deng midal ato pisgor alias pisang goreng!!!hehehe
meimo kumanselamat mencoba tamang2,. thanks so baca sob!!! salam orang Tanawangko Tommy :)